<chapter id="layers">
<title
>Lag</title>

<para
>Dette kapitel giver en oversigt af hvordan lag virker i &krita;, med særlig betoning af justeringslag. </para>

<sect1 id="layers-background">
<title
>Baggrundsinformation om lag</title>

<para
>Omfattende brug af &krita; kræver næsten at du har et vist kendskab til lag. Ved at bruge lag kan du arbejde med en del af billedet uden at røre resten af det, og de fleste effekter bruges bedst på et lag i stedet for på hele billedet. Hvis du virkelig vil bruge en effekt på hele billedet, tilbyder &krita; naturligvis denne mulighed, og der er ingenting som forhindrer det. </para
><para
>Ideen bagved lag er meget enkel. Som navnet angiver, ligger lag ovenpå hinanden, og tilsammen danner de lagstakken. Det endelige billede som bliver resultatet er det du ser når du kigger på stakken oppefra og ned. Det betyder oftest at de øverste lag i billedet er mere eller mindre gennemsigtige, eftersom du ikke kan se igennem et lag som ikke er noget gennemsigtigt (eller som &krita; angiver det, er 100 procent ugennemsigtigt). Et lag længere oppe i stakken udføres senere end et længere nede i stakken. Effekten som eksempelvis lag nummer 4 tilføjer til billedet, udføres med resultatet fra lagene 1 til og med 3. </para
><para
>Alle billeder du redigerer i &krita; indeholder lag. Når du laver et nyt billed, indeholder lagfeltet et lag (det vises sædvanligvis længst nede til højre på skærmen, se <link linkend="commands-palettes-layers-layers"
>dette afsnit</link
>). Det du maler og redigerer udføres så i dette lag. Når du tilføjer flere lag, kan du vælge hvilken del af billedet som du vil arbejde med, ved at vælge de respektive lag. Alt du maler derefter udføres i dette lag. </para
><para
>Lag er også en udmærket måde at kontrollere om tilføjelse af visse effekter (eller udførsel af visse ændringer i billedet) bliver som ønsket. Tilføj et lag som indeholder det du vil prøve, og vis eller skjul det med øjeikonen i lagfeltet. Du kan især drage fordel af denne metode hvis du har flere effekter: vis og skjul dem i en hvilken som helst kombination, og bestem dig for hvilken du synes bedst om. Og eftersom du kan flytte lagene rundt omkring, kan du eksperimentere med rækkefølgen som effekterne udføres. </para
><para
>Se <link linkend="tutorial-select-layer"
>Gennemgang af markeringer og lag</link
> for en lille praktisk introduktion. </para>
</sect1>

<sect1 id="layers-adjustment">
<title
>Justeringslag</title>

<para
>Justeringslag er lag som består af et filter og en valgfri markering. Filtereffekten udføres for det sammensatte billede af alle lag under justeringslaget i den nuværende laggruppe. Det vigtigste er at justeringslag udfører effekterne ikke-destruktivt. Den oprindelige billedinformationen ændres ikke. </para
><para
>Næsten alle filtre i &krita; er passende at bruge i justeringslag, til og med filtre som ville forværre billedkvaliteten. For eksempel konverterer regndråbefiltret til 8-bit RGB inden det udfører sin magi. Hvis du skulle forsøge at bruge dette filter direkte på et 16-bit L*a*b* lag, ville &krita; advare dig om konverteringen til RGB og tilbage igen som filtret ville forårsage. Dette er ikke tilfældet med justeringslag: de oprindelige data røres ikke, så det er sikkert at bruge dette filter. </para
><para
>Hvordan er det så med farverummet i et justeringslag? For at undersøge dette nærmere, skal du først vide hvad der sker når &krita; tegner et justeringslag. </para>

<sect2 id="layers-adjustment-selections">
<title
>Justeringslag og markeringer</title>

<para
>Hvis laget som for øjeblikket er aktivt har en aktiv markering, kopieres markeringen og bruges som maske for justeringslagret. Hvis der ikke findes nogen aktiv markering, er der ingen maske og justeringen gælder hele udstrækningen af lagene under justeringslaget i den nuværende gruppe. Der findes <emphasis
>ingen</emphasis
> måde at tilføje en maske i et eksisterende justeringslag. </para
><para
>Hvis der er en maske i justeringslagret, kan du redigere masken med de almindelige tegneværktøjer og tegnehandlinger. </para>

</sect2>

<sect2 id="layers-adjustment-projection">
<title
>En bemærkning om projektioner</title>

<para
>&krita; sammensætter lagene fra det nederste til det øverste, indenfor hver laggruppe. Sammensætningen, eller projektionen som vi programmører kalder den, filtreres derefter af justeringslaget. Hvis der er lag ovenpå justeringslaget, sammensættes de på projektionen. &krita; konverterer alle lagdata inden sammesætningen, så hvis det nederste lag i et billede er i gråskala, konverteres alle lag til gråskala inden sammensætningen, og dette betyder at justeringslagets projektion også er i gråskala. </para
><para
>Med denne viden forstår du hvorfor &krita; ofte kan tilbyde bedre ydelse ved arbejde med lag ovenpå et justeringslag som er ovenpå en kompleks lagstruktur. &krita; bruger projektionen og kigger ikke længere på lagene under justeringslaget. Med mindre du ændrer et af dem, naturligvis. </para>
</sect2>

</sect1>

</chapter>
